JayJayThrowThrow/commonwealth-wiki-mix huggingface dataset:
Chekehukwa

Chekehukwa ni ndege wa familia ya Burhinidae.

Ndege hao wana rangi zinazowanyerereza wakisimama au kutembea chini. Wakiona hatari husimama tuli na hupatana na mahali pa nyuma. Kwa hvyo hawaonekani sana wakati wa mchana. Huenda zaidi usiku na huonekana mara kwa mara mwangani kwa mbele kwa gari. Husikika zaidi ya kuoneka.

Wanatokea maeneo makavu na hula wadudu, mijusi na wanyama wadogo.
Spishi za Afrika (na Ulaya)

* Burhinus capensis, Chekehukwa Madoa (Spotted Thick-knee au Spotted Dikkop)
* Burhinus oedicnemus, Chekehukwa wa Ulaya (Stone-curlew)
* Burhinus senegalensis, Chekehukwa Magharibi (Senegal Thick-knee)
* Burhinus vermiculatus, Chekehukwa-maji au Chekeamwezi (Water Thick-knee au Water Dikkop)
Spishi za mabara mengine

* Burhinus bistriatus (Double-striped Thick-knee)
* Burhinus grallarius (Bush Stone-curlew)
* Burhinus indicus (Indian Stone-curlew)
* Burhinus superciliaris (Peruvian Thick-knee)
* Esacus magnirostris (Beach Stone-curlew)
* Esacus recurvirostris (Great Thick-knee)
Picha


Image:Kaptriel - Spotted dikkop - Burhinus capensis.jpg|Chekehukwa madoa
Image:Eurasian Thicknee - Along Po river - Italy FJ0A1202 (28252446508).jpg|Chekehukwa wa Ulaya
Image:Waterdikkop-crop.jpg|Chekeamwezi


Image:Double-striped Thick-knee.jpg|Double-striped Thick-knee
Image:Bush Stone-curlew.jpg|Bush Stone-curlew


Jamii:Vitwitwi na jamaa
Nagasaki

thumb|300px|Nagasaki mwaka 2004.
thumb|300px|Mahali pa Nagasaki.

Nagasaki ni mji wa Japani kwenye kisiwa cha Kyushu mwenye wakazi 450,000.

Umejulikana kimataifa kwa sababu uliharibiwa tarehe 9 Agosti 1945 na bomu la nyuklia la Kimarekani kama mji wa pili katika historia baada ya Hiroshima. Bomu hilo liliua watu 36,000 mara moja na wengine waliokadiriwa kuwa kati ya 70,000 na 100,000 walikufa baadaye kufuatana athira ya mnururisho wa kinyuklia.

Kihistoria Nagasaki ilikuwa kitovu cha Ukristo katika Japani mnamo mwaka 1600. Imani hiyo ilipigwa marufuku na serikali, hivyo Wakristo wengi waliuawa katika miaka iliyofuata. Wachache walitunza imani kwa siri hadi kurudishwa kwa uhuru wa dini katika karne ya 19.
Viungo vya nje

* WW2DB: Destruction of Hiroshima and Nagasaki
* Official website in English
* Nuclear Files.org
* 'Nagasaki's Sister Cities
* Nagasaki Japan Association for Language Teaching (JALT)
* Nuclear Weapons and Warfare
* Why Hiroshima And Nagasaki
* Nagasaki Prefectual Tourism Federation
* Nagasaki Social Networking Service
* Nagasaki Product Promotion Association


Jamii:Miji ya Japani
Jamii:Kyushu
Jamii:Mkoa wa Nagasaki
Kyushu

thumb|right|300px|Mahali pa Kyūshū katika Japani
Kyūshū ni kisiwa kikubwa cha tatu nchini Japani na kisiwa cha kusini kati ya visiwa vikubwa vinne vya nchi. Neno kyushu lamaanisha "mikoa tisa" iliyohesabiwa zamani kisiwani.

Idadi ya wakzi ilikuwa 14,779,000 mnamo mwaka 2003.

Kuna milima mingi pamoja na volkeno kama vile mlima Aso (1,592 m) ambayo ni volkeno hai.

Miji muhimu ni Fukuoka, Kitakyūshū na Nagasaki.

Hali ya hewa ni la joto wastani. Mazao ya mpunga, chai, tumbako, viazi na soya hustawi vizuri.
Tazama pia

* Hokkaido
* Honshu
* Shikoku

Jamii:Japani
Port-au-Prince

thumb|350px|Port-au-Prince inavyoonekana kwa ndege
thumb|200px|Mahali pa Port-au-Prince katika Haiti
Port-au-Prince ni mji mkuu wa Haiti mwenye wakazi milioni 2. Iko upande wa magharibi wa kisiwa cha Hispaniola katika hori ya Gonave.

Mji ulianzishwa na Wafaransa mnamo 1749. Tangu 1770 ulikuwa mji mkuu wa koloni ya Ufaransa kiswani badala ya Cap-Haïtien. Baada ya mapinduzi ya Haiti ya 1804 ilikuwa mji mkuu wa Hati huru.

Siku hizi idadi kubwa ya wakazi huishi katika mitaa ya vibanda.


Jamii:Miji Mikuu Amerika
Jamii:Haiti
Jiji la Kuwait

thumb|Jiji la Kuwait


Jiji la Kuwait au Kuwait City (Kiarabu: madinat-al-Kuwait - مدينة الكويت) ni mji mkuu wa nchi ya Kuwait mwenye wakazi 32.000 mjini penyewe na takriban 2,380,000 katika rundiko la jiji.

Jiji la Kuwait liko kwenye pwani ya Ghuba ya Uajemi ni kitovu cha kisiasa, kiutamaduni na kiuchumi wa nchi.

Mwaka 1990 mji ulivamiwa na Irak lakini mwezi wa Februari 1991 Wairaki waliondolewa tena na jeshi la ushirikiano wa mataifa chini ya uongozi wa Marekani.


Jamii:Miji ya Kuwait
Jamii:Miji Mikuu Asia
Montana

thumbnail|right|280px|Sehemu ya Jimbo la Montana

Montana ni jimbo la kujitawala la Maungano ya Madola ya Amerika au Marekani. Iko katika kaskazini ya nchi mpakani na Kanada ikipakana na majimbo ya North Dakota, South Dakota, Wyoming na Idaho.

Mji mkuu ni Helena na mji mkubwa jimboni ni Billings. Jimbo lina wakazi 944,632 pekee wanaokalia eneo la kilomita za mraba 380,700 (ambayo ni kubwa kuliko Kenya). Takriban asilimia 6,3 % za wakazi ni Waindio au wenyeji asilia.

Jimbo lina milima mingi.

Montana ni hasa jimbo la kilimo cha mahindi na ngano pamoja na ufugaji wa ng'ombe. Kuna maliasili nyingi pia kama vile shaba, dhahabu, almasi, antimoni, fosfeti, mafuta ya petroli, gesi na makaa mawe.

Eneo la Montana lilitwaliwa na Marekani tangu miaka ya 1850 na 1889 eneo likapewa cheo cha jimbo kamili.


Jamii:Majimbo ya Marekani
Helena, Montana

thumb|260px|Jumba la bunge la kijimbo mjini Helena
thumb|260px|Helena, Montana
Helena ni mji mkuu wa jimbo la Montana nchini Marekani.

Idadi ya wakazi ni mnamo 25,780 (sensa 2000) na pamoja na maeneo jirani ni watu 67,636.
Historia

Helena ilikuwa na majina mbalimbali katika historia yake. Mji uliundwa mwaka 1864 baada ya kugunduliwa kwa dhahabu mtoni. Jina la kwanza la mji ulikuwa "Crabtown" kufuatana na John Crab aliyekuwa kati ya waanzilishaji wake. Baadaye jina likabadilishwa kuwa Pumpkinville halafu Squashtown.

Mwishowe jina jipya likatafutwa wakafuata pendekezo la "Saint Helena" wakaifupisha kuwa Helena.


Jamii:Miji ya Marekani
Jamii:Miji mikuu ya majimbo ya Marekani
Jamii:Montana
Albuquerque, New Mexico

thumbnail|right|280px|Mji wa Albuquerque, New Mexico

Albuquerque ni mji mkubwa wa jimbo la New Mexico nchini Marekani. Kuna wakazi 484,246 (2004) na pamoja na rundiko la mji ni 712,000. Mji upo m 1,619 kutoka juu ya usawa wa bahari.

Mji uko katika eneo kati ya mto Rio Grande na milima ya Sandia.

Eneo la Albuquerque liliwahi kukaliwa na Maindio tangu mwaka 1100. Mnamo mwaka 1540 conquistador Mhispania wa kwanza Francisco Vásquez de Coronado alipita hapa mara ya kwanza akitafuta mji ya dhahabu.

Mji uliundwa na walowezi Wahispania 1706 na kupewa jina kwa heshima ya Francisco Fernández de la Cueva mtemi wa Albuquerque na mfalme mdogo wa Hispania Mpya. Pamoja na eneo lote la New Mexiko mji ulihamishwa chini ya Marekani katika karne ya 19.

Kitovu cha kihistoria bado kina majengo ya zamani ya Kihispania. Kuna pia wakazi wengi kidogo wenye asili ya Kihispania na wengine huendelea kutumua lugha ya Kihispania.

thumb|left|260px


Jamii:New Mexico
Jamii:Miji ya Marekani
Jamii:Mto Grande
Granada

350px|thumb|Majengo ya Granada.
thumb|350px|Uwanja wa simba katika Alhambra mjini Granada.
thumb|400px|Mlango wa kanisa kuu la Granada.
Granada ni mji kusini mwa Hispania, kwenye jimbo la Andalusia. Kuna wakazi 233,000.

Uko miguuni pa milima ya Sierra Nevada katika bonde la mito Genil na Darro inayokutana mjini.

Mji una majengo mashuhuri sana, kama vile Alhambra na makanisa yake.
Historia

Kati ya miaka 711 na 1492 ilitawaliwa na Waarabu. Athira ya Kiarabu huonekana katika majengo ya kihistoria hadi leo hii.
Viungo vya nje

* Detailed information about the Alhambra
* Tourist Information of Granada

Jamii:Andalusia
Jamii:Miji ya Hispania
Sevilla

thumb|Kanisa kuu na [[ofisi ya kale ya makoloni "Archivo de Indias"]]
thumb|nyumba|Jumba la Alcazar lililojengwa na mafundi Waislamu kwa niaba ya wafalme Wakatoliki
Sevilla ni mji mkubwa kando ya mto Guadalquivir kusini mwa Hispania na mji mkuu wa jimbo la kujitawala la Andalusia.

Mwaka 2019 wakazi wake walikuwa 688,592 na kuufanya wa nne nchini kwa wingi wa watu.
Historia

Mji ulianzishwa zamani za Wafinisia ukaja kukaliwa na kutawaliwa na Waroma wa Kale, Wavandali halafu na Wavisigothi na tangu mwaka 711 na Waarabu Waislamu. Mwaka 1248 ulitekwa na wafalme wa Kastilia na kubaki upande wa Hispania ya Kikristo.

Majengo mengi mazuri yanatunza kumbukumbu ya historia hiyo. Boma la Alcazar lilijengwa na mafundi Waislamu kwa niaba ya wafalme Wakatoliki. Sevilla ilikuwa na ofisi kuu ya utawala kwa makoloni ya Hispania katika Amerika.
Tazama pia

* Orodha ya miji ya Hispania
Tanbihi
Viungo vya nje

* Sevilla Guide
* Sevilla Airport
* City councils (in Kihispania only)

Jamii:Miji ya Hispania
Jamii:Mkoa wa Sevilla
Guadalquivir

thumb|Mto Guadalquivir umepita katika mji wa Sevilla


Guadalquivir ni mto nchini Hispania na mto mkubwa wa Andalusia.

Jina limetokana na lugha ya Kiarabu "Wadi al-Kabir (الوادي الكبير)" yaani "mto mkubwa".

Chanzo kipo katika milima ya Sierra de Cazorla halafu mto unapita miji ya Córdoba na Sevilla ukiishia katika ghuba ya Cadiz kwenye Atlantiki.

Guadalquivir ni mto pekee wa Hispania unaopitika kwa meli za bahari wanaofika hadi Sevilla.

Jamii:Mito ya Hispania
Kipanga-kekeo

Vipanga-kekeo ni ndege mbua wa jenasi Aviceda katika familia ya Accipitridae. Ndege hawa ni vipanga wanaofanana na kekeo. Spishi zote zina kishungi. Vipanga-kekeo wanatokea misituni kwa Afrika, Asia na Australia. Hula wadudu wakubwa, Orthoptera (nzige na jamii) hasa, mijusi na nyoka, ndege na wanyama wadogo. Hujenga tago lao mtini na jike huyataga mayai 2-5.
Spishi za Afrika

* Aviceda cuculoides, Kipanga-kekeo wa Afrika (African Cuckoo Hawk)
** Aviceda c. batesi, Kipanga-kekeo wa Afrika ya Kati (Central African Cuckoo Hawk)
** Aviceda c. cuculoides, Kipanga-kekeo wa Afrika ya Magharibi (West African Cuckoo Hawk)
** Aviceda c. verreauxii, Kipanga-kekeo wa Afrika ya Kusini (Southern African Cuckoo Hawk)
* Aviceda madagascariensis, Kipanga-kekeo wa Madagaska (Madagascar Cuckoo Hawk)
Spishi za mabara mengine

* Aviceda jerdoni (Jerdon's Baza)
* Aviceda leuphotes (Black Baza)
* Aviceda subcristata (Pacific Baza)
Picha


Image:African Cuckoo-Hawk (Aviceda cuculoides) in flight.jpg|Kipanga-kekeo wa Afrika


Image:Black Baza.jpg|Black baza
Image:Pacific Baza.jpg|Pacific Baza


Jamii:Vipanga na jamaa
PlayStation 2

PlayStation 2 (kifupisho: "PS2") ni toleo la pili la mashine ya michezo ya video kutoka kampuni ya Sony. Mashine hiyo huwa wanazitoa kwa awamu, kuna toleo la kwanza, hili la pili na la tatu pia.
Viungo vya nje

; Tovuti rasmi za Play Station
* PlayStation Tovuti rasmi ya Play Station
* PS2 Programming Optimisations (PDF) Shows multi-pass fillrate usage and amount of polygons at display with 1 full texture layer
* Official PS2 Developer Site – only for registered developers
* Official UK PS2 technical support and troubleshooting site

; Tovuti zisizo rasmi za Play Station
* PlayStation 2 makes its North American Debut
* PS2: Five Years Later On the history of the PS2 from 1up.com
* Playstation 2 Linux Support community for the Playstation 2 Linux kit
* How Stuff Works - Play Station 2
* PlayStation2 (PS2) disassembled

Jamii:Michezo ya kompyuta
Mein Kampf

thumb|Toleo la Kifaransa la "Mein Kampf".
Mein Kampf (tamka main kampf; maana ya Kijerumani: Mapambano au mapigano yangu) ni kitabu kilichoandikwa na Adolf Hitler kabla ya kushika utawala wa Ujerumani. Alieleza humo mawazo yake juu ya siasa, historia na dunia kwa jumla.

Hitler aliandika kitabu cha kwanza cha Mein Kampf gerezani alipofungwa baada ya jaribio la kupindua serikali mwaka 1923. Alipoondoka aliongeza kitabu cha pili. Tangu mwaka 1930 sehemu zote mbili zilichapishwa pamoja kama kitabu kimoja.

Katika kitabu chake Hitler alieleza kwa upana mawazo yake mbalimbali.

Yaliyomo yalikuwa
# Alidai maungano ya Austria na Ujerumani
# Alieleza kwa upana uadui wake dhidi ya Wayahudi akidai waliendesha ubepari lakini pia kinyume chake yaani ukomunisti kwa shabaha ya kutawala dunia. Hapo ulikuwa msingi wa siasa yake iliyochocheza uadui dhidi ya kundi dogo alilodai kuwa sababu ya maovu yote.
# litangaza ujamaa au usoshalisti wa kitaifa badala ya ujamaa wa kimataifa akilenga tabaka kubwa la wafanyakazi wa viwandani;
# Alieleza utawala wa ukomunisti katika Urusi ulipaswa kuondolewa kwa vita
# Alidai ardhi mashariki mwa Ulaya ilihitajika kwa ajili ya Wajerumani ambao aliwaona walikosa nafasi waliostahili,
# Alikashifu demokrasia kama muundo wa serikali na dola akidai ya kwamba utamaduni asilia wa Wajerumani ni kuwa na kiongozi mwenye mamlaka yote

Kitabu kilitangazwa kama "biblia" ya harakati ya Manazi. Baada ya Hitler kuwa kiongozi wa serikali na dikteta kilichapishwa na kugawiwa na vyombo vya serikali; bwana na bibi arusi wote walipewa nakala. Kwa jumla kilitolewa zaidi ya mara milioni kumi.

Baada ya mwisho wa utawala wake mwaka 1945 kitabu kilipigwa marufuku katika Ujerumani hadi leo. Mtu anaruhusiwa kuwa nacho lakini hakuna ruhusa kukichapisha upya.

Jamii:Historia ya Ujerumani
Jamii:Vitabu vya 1925
Jamii:Adolf Hitler
Wanda

Kwa dhana ya jiometri na hisabati, angalia makala ya Pandeolwa200px|thumb|Wanda mmoja.
200px|thumb|Wanda.
Wanda (wingi: "nyanda") ni kipimo cha urefu kinacholingana na upana wa kidole kimoja au karibu inchi moja. Vipimo vya kufanana vilitumiwa katika nchi na tamaduni mbalimbali kwa kutumia upana wa kidole gumba.

Ni kati ya vipimo asilia vya Kiswahili, si kipimo sanifu cha kisasa.
Marejeo


jamii:fizikia
Wakati

thumb|200px|Saa ya mfukoni
Wakati ni neno la kutaja ama mfuatano wa matokeo au muda ama kipindi ambamo jambo linatokea.

Tunaishi katika wakati na tunapanga maisha yetu kufuatana na wakati, lakini si rahisi kusema wakati ni kitu gani. Sayansi, hasa fizikia, pia falsafa na dini, zote zina njia mbalimbali za kuangalia na kueleza wakati.
Wakati kama mpito

Katika maarifa ya kila siku wakati ni utaratibu wa mfululizo wa matokeo. Tunaweza kuona ya kwamba jambo liliwahi kutokea (wakati uliopita), linaendelea sasa (wakati wa kisasa) na tunatarajia litatokea tena (wakati ujao). Ndivyo tunavyotazama maisha yetu tukikumbuka mambo yaliyopita, tunasikia hali au mambo yanayoendelea na kutegemea kuona siku inayokuja.

Kwa sababu hiyo kuna usemi kama "wakati unapita" au "wakati unakimbia".
Wakati kisayansi

Sayansi hutumia wakati kwa vipimo vingi hata kama haijui wakati wenyewe ni kitu gani. Imeunda vipimo vya wakati wenyewe vinavyowezesha kuelewa matokeo na kuyalinganisha.

Hapa sayansi inajaribu kuona wakati kama wanda (dimensioni) moja ya ulimwengu pamoja na zile tatu za nafasi ya ulimwengu. Hapa huitwa "wanda wa nne" (the fourth dimension).

Tofauti yake na nyanda za nafasi ni kwamba wakati una mwendo na mwelekeo.
Vipimo vya kawaida vya wakati

Vipimo vya wakati hutumia matokeo yanayorudia mara kwa mara bila mabadiliko.

Kipimo cha kawaida ni siku au, kwa lugha nyingine, muda wa mzunguko mmoja wa dunia yetu unaoonekana kwetu kutokana na mabadiliko ya mchana na usiku.

Muda huo wa mzunguko mmoja hugawiwa katika saa 24 na kuitwa "siku". Saa hugawiwa katika dakika 60 na kila dakika kwa sekunde 60.

Mbio moja ya dunia yetu kuzunguka jua huitwa "mwaka". Utaratibu wa miaka hupangwa kwa njia ya kalenda.

Vipindi kama mwezi na wiki hupanga siku ndani ya kalenda.

thumb|200px|Saa atomia.
Vipimo vya kisayansi

Sayansi hairidhiki tena na vipimo hivyo vya kawaida. Mizunguko ya dunia au siku havilingani kikamilifu. Hapo sayansi imeondoka katika siku kama msingi wa vipimo vya wakati. Badala yake imechukua muda wa sekunde na kukiliganisha kwa mwendo wa atomi.

Katika vipimo sanifu vya kimataifa sekunde imewekwa kama muda wa radidi (periodi) 9,192,631,770 za mnururisho wa atomi ya caesi ya 133Cs.

Kisayansi Saa ndiyo chombo maalum ambacho hutumika kupima wakati hasa saa za kronografia (chronograph watches) - saa zijulikanazo kwa Kingereza kama "Stop-Watch" za kupimia muda mfupi wakati tukio kama shindano la riadha zinafanyika.
Vipindi vya wakati

* milenia = miaka 1000
* karne = miaka 100
* mwaka = miezi 12 = siku 365.25
* mwezi ≈ wiki 4 ≈ siku 30
* wiki (juma)= siku 7
* siku = masaa 24
* saa = dakika 60
* dakika = 60 sekunde
* sekunde = 1000 millisekunde
* milisekunde = 1000 mikrosekunde
* mikrosekunde = 1000 nanosekunde
* nanosekunde= 1000 pikosekunde
* pikosekunde= 1/1,000,000,000,000 sekunde
Marejeo
Viungo vya Nje

* Google Map
* World Clock
* U.S. Naval Observatory
* Hexadecimal Time

Jamii:Vipimo
Kitabu cha Pili cha Wafalme

Kitabu cha pili cha Wafalme ni sehemu ya Tanakh (Biblia ya Kiebrania na ya Agano la Kale katika Biblia ya Kikristo. Hugawiwa katika sura 25.
Historia ya kitabu

Zamani kilikuwa kitabu kimoja na Wafalme I lakini katika tafsiri ya Septuaginta kiligawiwa. Wataalamu huamini hii ilitokana na urefu wa kitabu, si kwa sababu za yaliyomo au mpangilio.

Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.
Yaliyomo

Kinasimulia habari za sehemu mbili za Israel ya Kale baada ya ugawaji wa milki yaani
*Ufalme wa Israeli katika kaskazini kuanzia mfalme Ahazia hadi mwisho wake wakati wa mfalme Hoshea na kuchukuliwa utumwani kwa makabila ya kaskazini na Waashuri.
*Ufalme wa Yuda katika kusini kuanzia mfalme Ahazia hadi maangamizi ya Yerusalemu na uhamisho wa Babeli.
Zebaki

Kwa Zebaki kama jina bandia la sayari angalia Utaridi


Zebaki (jina la kisayansi: hidragiri; Kiing. mercury) ni elementi na metali duniani. Kikemia ni elementi ya mpito yenye kifupi cha Hg na namba atomia 80 katika mfumo radidia.
Majina

Jina la kawaida "zebaki" lina asili ya Kiarabu زئبق (tamka "zibaq").

Jina la kisayansi "hidragiri" latokana na Kigiriki "ὑδράργυρος" hidragiros. Ndani yake kuna maneno mawili ya ύδωρ (hidor - maji) na Άργυρος (argiros - fedha) yaani hidragiri = "fedha ya majimaji".

Wakati mwingine jina la "zebaki" linatumiwa kutaja sayari ya kwanza kutoka kwa jua inayoitwa Utaridi kwa Kiswahili; kosa hili latokana na utafsiri kutoka Kiingereza ambako metali ya zebaki na sayari ya Utaridi wote zinaitwa ":en:Mercury".
Tabia

Zebaki ni elementi ya pekee pamoja na bromi inayoonekana kama kiowevu kwenye hali sanifu yaani mnamo 0 °C na shindikizo la kawaida. Rangi yake ni kifedha-nyeupe.

Ni nzito sana kiasi cha kwamba chuma kinaelea ndani yake. Kwa binadamu ni sumu. Inajiunga na metali kadhaa kama aloi menginevyo haimenyuki kirahisi.
Matumizi

Matumizi yake ni katika mitambo na madawa. Yajulikana kama kidole cha kipimajoto kwa sababu zebaki hupanua sambamba na kupanda kwa halijoto.

Aloi zake yatumiwa pia katika tiba ya meno kwa kujaza mashimo.

Halfau ni nyongeza katika taa zinazotakiwa kutoa mwanga mkali au katika beteri.


Jamii:Elementi
Kitabu cha Kwanza cha Wafalme

Kitabu cha Kwanza cha Wafalme ni sehemu ya Tanakh (Biblia ya Kiebrania na ya Agano la Kale katika Biblia ya Kikristo. Hugawiwa katika sura 22.
Historia ya kitabu

Zamani kilikuwa kitabu kimoja na Wafalme II lakini katika tafsiri ya Septuaginta kitabu kiligawiwa pande mbili. Wataalamu huamini hii ilitokea kutokana na urefu wa kitabu, si kwa sababu ya yaliyomo au ya mpangilio wake.

Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.
Yaliyomo

Kinasimulia hasa habari za wafalme wa Israeli ya Kale. Chanzo ni habari za kifo cha mfalme mzee Daudi na hasa za mwanae Solomoni aliyemfuata madarakani. Kina pia maelezo kuhusu ujenzi wa hekalu la Yerusalemu.

Kinachofuata ni habari za ugawaji wa milki kuwa madola mawili yaani:
* Ufalme wa Yuda upande wa kusini kuanzia mfalme Rehoboamu, mtoto wa Solomoni
* Ufalme wa Israeli upande wa kaskazini kuanzia mfalme Yeroboamu hadi mfalme Ahabu.

Habari za nabii Eliya na nabii Elisha pia zinapatikana humo.

Kati ya masimulizi mashuhuri sana ya kitabu hiki ni hukumu aliyotoa Suleimani kuhusu makahaba wawili kugombania mtoto mchanga (Wafalme I 3, 16-27).


Jamii:Vitabu vya Agano la Kale
Roger Moore

Sir Roger George Moore, KBE (amezaliwa tar. 14 Oktoba 1927) ni mwigizaji wa filamu kutoka nchini Uingereza. Labda anafahamika zaidi kwa kucheza filamu mbili za kishujaa huko Uingereza, Simon Templar kutoka katika mfululizo wa kipindi cha televishen kilchojulikana kama "The Saint" toka mwaka 1962 hadi mwaka 1969, na mfululizo wa filamu za James Bond katika filamu saba za aina hiyo kuanzia mwaka 1973 hadi mwaka 1985. Moore amekuwa balozi wa UNICEF tangu mwaka wa 1991. Mwaka wa 2003 amepewa cheo cha "Sir" cha Uingereza.
Filamu alizoigiza

* Perfect Strangers (1945)
* Caesar and Cleopatra (1945)
* Gaiety George (1946)
* Piccadilly Incident (1946)
* Paper Orchid (1949)
* Trottie True (1949)
* Honeymoon Deferred (1950)
* One Wild Oat (1951)
* The Last Time I Saw Paris (1954)
* Interrupted Melody (1955)
* The King's Thief (1955)
* Diane (1956)
* The Miracle (1959)
* The Sins of Rachel Cade (1961)
* Gold of the Seven Saints (1961)
* Romulus and the Sabines (1962)
* No Man's Land (1962)
* Vendetta for the Saint (1968)
* The Fiction Makers (1968)
* Crossplot (1969)
* The Man Who Haunted Himself (1970)
* Live and Let Die (1973)
* Gold (1974)
* The Man with the Golden Gun (1974)
* That Lucky Touch (1975)
* London Conspiracy (1976)
* Sherlock Holmes in New York (1976)
* Street People (1976)
* Shout at the Devil (1976)
* The Spy Who Loved Me (1977)
* The Wild Geese (1978)
* Escape to Athena (1979)
* Moonraker (1979)
* North Sea Hijack also known as ffolkes(1980)
* The Sea Wolves (1980)
* Sunday Lovers (1980)
* The Cannonball Run (1981)
* For Your Eyes Only (1981)
* Octopussy (1983)
* Curse of the Pink Panther (1983)
* The Naked Face (1984)
* A View to a Kill (1985)
* The Magic Snowman (1987) (voice)
* Fire, Ice and Dynamite (1990)
* Bullseye! (1990)
* Bed and Breakfast (1992)
* The Quest (1996)
* The Saint (1997)
* Spice World (1997)
* The Enemy (2001)
* Na Svoji Vesni (2002)
* Boat Trip (2002)
* Charles Lindbergh: The True Story (2005) (documentary) (narrator)
* Here Comes Peter Cottontail: The Movie (2005) (sauti) (moja kwa moja-katika-DVD)
* Agent Crush (2008) (sauti)
Marejeo

# http://www.unicef.org.uk/theflywholovedme/
# http://www.filmreference.com/film/21/Roger-Moore.html
# http://www.unicef.org.uk/theflywholovedme/
# https://web.archive.org/web/20070609092458/http://afp.google.com/article/ALeqM5iVEzDK99xVldzImafMdKLA9cQOJw
# http://www.roger-moore.com/etoile-hollywood2007.htm
Viungo vya Nje

* Official website - contains articles on Roger's work with UNICEF as well as his entertainment career
*
*
* Roquetaillade castle


Jamii:Watu waliopewa cheo cha "Sir"
Jamii:Waigizaji filamu wa Uingereza
Jamii:Waliozaliwa 1927
Jamii:Watu walio hai
Sean Connery

Sir Thomas Sean Connery (25 Agosti 1930 - 31 Oktoba 2020; pia inasemekana kazaliwa 1922) alikuwa mwigizaji na mtayarishaji wa filamu kutoka nchini Uskoti, ambaye huenda akawa anafahamika kama mwigizaji wa kwanza kuigiza katika mfululizo wa filamu za James Bond, aliyecheza katika filamu sita. Mnamo mwaka wa 1987 ameshinda tuzo ya Oscar kama mwigizaji msaidizi kutoka katika filamu ya The Untouchables. Mwaka wa 2000 amepewa cheo cha "Sir" cha Uingereza.
Filamu alizoigiza
Marejeo

# http://news.bbc.co.uk/1/hi/entertainment/4799550.stm
# http://www.filmreference.com/film/58/Sean-Connery.html
# http://heritage.scotsman.com/greatscots.cfm?id=2275262005
Viungo vya nje

* Official website
*
*
*
* BBC: Sean Connery Biography (1999)
*
* Profile @ Turner Classic Movies
* Unofficial Sir Sean Connery fansite in Russia


Jamii:Waliozaliwa 1930
Jamii:Waliofariki 2020
Jamii:Waigizaji filamu wa Uskoti
Jamii:Watu waliopewa cheo cha "Sir"